Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu “Grozījumi Ministru kabineta 2016. gada 28. jūnija noteikumos Nr. 419 “Noteikumi par informācijas apmaiņas un uzraudzības kārtību Iekšējā tirgus informācijas sistēmas ietvaros, informācijas apmaiņā iesaistīto iestāžu atbildību un Eiropas profesionālās kartes izdošanas kārtību”” (VSS-402)** |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums  | 2019.gada 5.jūnijā noteikumu projekts tika izsūtīts elektroniskajai saskaņošanai |
|   |   |
| Saskaņošanas dalībnieki | Tieslietu ministrija, Finanšu ministrija, Ekonomikas ministrija, Labklājības ministrija, Veselības ministrija, Vides aizsardzības un reģionālās attīstības ministrija, Valsts kanceleja, |
|    |  |
|   |   |   |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Valsts kancelejas, Tieslietu ministrijas, Vides aizsardzības un reģionālās attīstības ministrijas, Veselības ministrijas |  |
|   |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |   |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| - | - | **-** | **-** | **-** | - |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1. | Skat. noteikumu projektu un anotāciju. | **Tieslietu ministrijas 2019.gada 24.maija atzinums Nr. 1-9.1/501**1. Lūdzam projekta anotācijas I sadaļas 2. punktā sniegt izvērstāku skaidrojumu projekta 4. punktā izteiktā 55.3.1 apakšpunkta pamatotībai un nepieciešamībai, skaidrojot minētā apakšpunkta atbilstību projekta izdošanas tiesiskajam pamatojumam – likuma “Par reglamentētajām profesijām un profesionālās kvalifikācijas atzīšanu” attiecīgajām normām. Vienlaikus lūdzam arī skaidrot minētā 55.3.1 apakšpunkta prasību atbilstību Eiropas Parlamenta un Padomes 2005. gada 7. septembra Direktīvas 2005/36/EK par profesionālo kvalifikāciju atzīšanu (turpmāk – Direktīva 2005/36/EK) 4.d pantam.

Papildus lūdzam izvērtēt un precizēt projekta 4. punktā izteiktā 55.3.1 apakšpunkta ievaddaļā vārdus “atšķiras no Latvijas Republikā izvirzītajām prasībām”, aizstājot tos, piemēram, ar vārdiem “atšķiras no prasībām, kādas Latvijas Republikā noteiktas attiecīgajai profesijai” vai arī aizstājot tos ar norādi uz normatīvo aktu jomu, kas nosaka prasības izglītībai un profesionālajai kvalifikācijai, atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" (turpmāk – NAP noteikumi) 137. punktam.Kā arī lūdzam precizēt projekta 4. punktā izteiktā 55.3.1 apakšpunkta ievaddaļu līdzīgi spēkā esošo noteikumu 55.3. apakšpunkta ievaddaļai, papildinot pēc vārdiem “divu mēnešu laikā” ar vārdiem “pieņemot vienu no šādiem lēmumiem”. Un projekta 4. punktā izteiktajā 55.3.11. un 55.3.12. apakšpunktā lūdzam svītrot vārdus “pieņem lēmumu”.Visbeidzot lūdzam izvērtēt un precizēt projekta 4. punktā izteiktā 55.3.12. apakšpunkta pirmo teikumu, izsakot to viennozīmīgi skaidri.  | Iebildums ņemts vērā; Pirmajā rindkopā izteiktais iebildums ir ņemts vērā, precizējot anotāciju.Vārdkopa “atšķiras no Latvijas Republikā izvirzītajām prasībām” atbilst vārdkopai, kas lietota likuma “Par reglamentētajām profesijām un profesionālās kvalifikācijas atzīšanu” (turpmāk – reglamentēto profesiju likums) 45. panta nosaukumā un atbilstoši citos normatīvajos aktos. Trešajā rindkopā izteiktais iebildums ņemts vērā, noteikumu projekts precizēts. Ceturtajā rindkopā izteiktais iebildums par 55.3.12. apakšpunkta pirmā teikuma precizēšanu ir izvērtēts. Ministrijas ieskatā šajā teikumā ietvertais regulējumu nevar interpretēt daudznozīmīgi, jo lēmumu par kvalifikācijas pārbaudes noteikšanu institūcija pieņem normatīvajos aktos noteiktajā gadījumā (Ministru kabineta 2017. gada 28. marta noteikumi Nr. 168 “Īslaicīgu profesionālo pakalpojumu sniegšanas kārtība Latvijas Republikā reglamentētā profesijā”) un teikuma pēdējie vārdi punkta ievaddaļas kontekstā dod nepārprotamu skaidrību, ka institūcijas pienākums ir divu mēnešu laikā šo pārbaudi organizēt un veikt.  | Skatīt precizēto anotāciju un precizēto noteikumu projektu. |
| 1. 2
 | Skat. noteikumu projektu un anotāciju. | **Tieslietu ministrijas 2019.gada 24.maija atzinums Nr. 1-9.1/501**2. Lūdzam precizēt projekta 8. punktā izteikto 56.1. un 56.3. apakšpunktu, svītrojot teikumu: "Lēmumu argumentēti pamato un informē par to personu, kurai izdota attiecīgā Eiropas profesionālā karte." Norādām, ka lēmums anulēt izdoto Eiropas profesionālo karti uzskatāms par administratīvo aktu un pienākums argumentēti pamatot administratīvo aktu izriet no Administratīvā procesa likuma (turpmāk - APL) 9. pantā ietvertā patvaļas aizlieguma principa un 67. panta otrās daļas 6. apakšpunktā noteiktā pienākuma rakstveidā izdotā administratīvajā aktā ietvert administratīvā akta pamatojumu, it sevišķi ietverot lietderības apsvērumus (APL 65. un 66.pants).Atbilstoši APL 70. panta otrajai daļai administratīvo aktu paziņo adresātam atbilstoši Paziņošanas likumam.Ņemot vērā norādīto, projekta 8. punktā izteiktais 56.1. un 56.3. apakšpunkta otrais teikums dublē APL noteikto un to nepieciešams svītrot. Papildus arī norādām, ka NAP noteikumu 3.2. apakšpunkts paredz, ka normatīvā akta projektā neietver normas, kas dublē augstāka vai tāda paša spēka normatīvā akta tiesību normās ietverto normatīvo regulējumu.Vienlaikus iesakām izvērtēt nepieciešamību precizēt projekta 8. punktā izteiktā 56. punkta ievaddaļu, aizstājot vārdu “anulē” ar vārdiem “pieņem lēmumu anulēt”. | Iebildums ņemts vērā, noteikumu projekts un anotācija ir precizēti.  | Skatīt precizēto noteikumu projektu un anotāciju. |
| 3. | Skat. noteikumu projektu. | **Tieslietu ministrijas 2019.gada 24.maija atzinums Nr. 1-9.1/501**3. Projekta anotācijas V sadaļas 1. tabulā norādīts, ka projekta 1., 2., 6. un 7. punktā ir ieviestas Eiropas Komisijas 2015. gada 24. jūnija Īstenošanas regulas Nr. 2015/983 par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (turpmāk – Regula 2015/983) 4. panta “d” apakšpunkta, 4. panta otrās daļas un 6. panta 3. punkta prasības. Vēršam uzmanību, ka saskaņā ar Līguma par Eiropas Savienības darbību 288. panta otro daļu „regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs.” Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Tas nozīmē, ka dalībvalstij ir pienākums nodrošināt tādu normatīvo bāzi, lai regulas būtu iespējams tieši piemērot. Tātad dalībvalsts izstrādā tiesību aktus regulas piemērošanai tikai gadījumos, ja regulā ir tieši paredzēts dalībvalstij kāds konkrēts pienākums, piemēram, jānosaka kompetentā vai atbildīgā iestāde, jāparedz sankcijas vai sods par regulas normu pārkāpumu vai nepildīšanu, jānosaka administratīvā procedūra regulā noteikto pasākumu īstenošanai u.tml.Ņemot vērā norādīto, lūdzam atkārtoti izvērtēt projekta 6. un 7. punktā ietvertos nosacījumus, izvērtējot, vai tie, piemēram, projekta 7. punktā izteiktā 55.2 punkta pēdējais teikums, nedublē Regulā 2015/983 noteikto un dublējošās normas no projekta svītrot. | Iebildums izvērtēts. Noteikumu projekta 6.punktā ietvertais regulējums par noteikumu projekta 55.1 punktu ir precizēts saskaņā ar Regulas 2015/983 4.panta d) punktā noteikto jēdzienu “likumīgs statuss”. Šis punkts pamatā pārņem tiesību normas, kas noteiktas direktīvā 2005/36/EK 4.c panta 1.punktā un 4.d panta 2.punktā, attiecīgi ir precizēta anotācijas V sadaļa, attiecīgi to papildinot atsauci uz minētajiem direktīvas 2005/376/EK punktiem.Regulā lietotā jēdziena “likumīgs statuss” nepārņemšana bija minēta kā viens pārkāpumiem EK formālā paziņojuma vēstulē 2018/2176.Izvērtējot noteikumu projekta 7. punktā izteiktā 55.2 punkta pēdējo teikumu, jāsecina, ka tajā noteiktais atvieglos tiesību normu piemērošanu, jo Eiropas profesionālās kartes pretendentam būs pieejama informācija vienuviet un apsverot pieteikšanos Eiropas profesionālās kartes saņemšanai personai būs iespējams uzzināt visus noteikumus. Tādēļ minēto teikumu no noteikumu projekta svītrot nav lietderīgi. | Skatīt noteikumu projektu. |
| 4. | Skatīt noteikumu projektu. | **Tieslietu ministrijas 2019.gada 24.maija atzinums Nr. 1-9.1/501**4. Lūdzam papildināt projektu ar punktu, kas paredz papildināt spēkā esošo noteikumu informatīvo atsauci uz Eiropas Savienības direktīvām ar atsauci uz Direktīvu 2005/36/EK, ņemot vērā, ka Direktīvas 2005/36/EK prasības ir pārņemtas projektā. Vēršam arī uzmanību, ka Direktīvas 2005/36/EK 63. pants paredz pienākumu dalībvalstīm, pieņemot noteikumus, kuros tiek ietvertas Direktīvas prasības, tajos ietvert atsauci uz Direktīvu 2005/36/EK. | Iebildums ņemts vērā, noteikumu projekts precizēts.  | Skatīt precizēto noteikumu projektu. |
| 5.  | Skat. anotāciju. | **Tieslietu ministrijas 2019.gada 24.maija atzinums Nr. 1-9.1/501**5. Lūdzam precizēt projekta anotācijas V sadaļas 1. tabulas rindu par rīcības brīvību dalībvalstij, jo Direktīvas 2005/36/EK 4.d panta 5. punkta otrā rindkopa paredz rīcības brīvību dalībvalstij. Līdz ar to minēto projekta anotācijas rindu nepieciešams aizpildīt atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" (turpmāk – instrukcija Nr. 19) 56.5. apakšpunktam. | Iebildums ņemts vērā, anotācija ir papildināta.  | Skatīt precizēto anotāciju.  |
| 6. | Skat. anotāciju | **Tieslietu ministrijas 2019.gada 24.maija atzinums Nr. 1-9.1/501**6. Lūdzam precizēt projekta VI sadaļas 2. punktu atbilstoši instrukcijas Nr. 19 61. punktam. | Iebildums ņemts vērā, anotācija precizēta.  | Skatīt precizēto anotāciju |
| 7. | Skat. anotāciju | **Vides aizsardzības un reģionālās attīstības ministrijas 2019.gada 21.maija atzinums nr.** 1-22/4797Noteikumu projekta 5. punktā ir minēts, ka Latvijas kompetentā institūcija izveido un uztur izdoto Eiropas profesionālo karšu reģistru un pēc darba devēju, klientu, pacientu, institūciju un citu ieinteresēto personu pieprasījuma sniedz informāciju par attiecīgās Latvijas kompetentās institūcijas izdoto Eiropas profesionālo karšu autentiskumu un derīgumu. VARAM lūdz papildināt noteikumu projekta anotācijas III. sadaļu ar informāciju par minētā reģistra izveidošanas finansēšanas avotu un apjomu. | Iebildums izvērtēts. Anotācijā ir sniegts precizējošs skaidrojums, kas ar minēto reģistru jāsaprot, proti, tam nav nepieciešama jaudīga informācijas datu bāze, bet tikai pamatdati par institūcijas pieņemtajiem lēmumiem.  | Papildinātā anotācija: “Prognozējamais Eiropas profesionālo karšu daudzums ir līdz 10 gab./gadā, līdz ar to minētais reģistrs izpaužas kā atzīme katras kompetentās institūcijas veidotajā profesionālās kvalifikācijas atzīšanas lēmumu sarakstā, kuru var administrēt manuāli un tajā iekļautā informācija tiek apkopota vienu reizi gadā, sniedzot ziņas profesionālās kvalifikācijas atzīšanas koordinatoram.” |
| 8. | Skat. anotāciju. | **Valsts kancelejas 2019.gada 13.maija atzinums nr.** 3.1.2/25 (VSS-402)**1.** Anotācijas VI sadaļas “Sabiedrības līdzdalība un komunikācijas aktivitātes” 1. punktā “Plānotās sabiedrības līdzdalības un komunikācijas aktivitātes saistībā ar projektu” tiek minēts, ka “Noteikumu projekts publicēts ministrijas tīmekļa vietnē pirms tā izsludināšanas Valsts sekretāru sanāksmē.” Lūdzam anotācijas VI sadaļas 1. punktu papildināt ar atsauci uz projekta publicēšanas vietu un norādīt laiku, kad projekts tika publicēts. | Iebildums ņemts vērā, anotācija precizēta. | Skatīt precizēto anotāciju.  |
| 9. | Skat. anotāciju. | **Valsts kancelejas 2019.gada 13.maija atzinums nr. 3.1.2/25 (VSS-402)**2. Anotācijas VI sadaļas “Sabiedrības līdzdalība un komunikācijas aktivitātes” 2. punktā “Sabiedrības līdzdalība projekta izstrādē” minēts, ka “Sabiedrības pārstāvji varēs līdzdarboties noteikumu projekta apspriešanā, sniedzot viedokli par projektu, kas publicēts ministrijas tīmekļa vietnē.” Lūdzam anotācijas VI sadaļas 2. punktā norādīt, * kādas nevalstiskās organizācijas piedalījās sabiedriskajā apspriešanā;
* vai no nevalstiskām organizācijām tika saņemti iebildumi vai priekšlikumi;
* sabiedrības pārstāvju izteiktos būtiskākos iebildumus vai priekšlikumus projekta izstrādes procesā.
 | Iebildums ņemts vērā, anotācija precizēta.  | Skatīt precizēto anotāciju.  |
| 9. | Skat. anotāciju. | **Valsts kancelejas 2019.gada 13.maija atzinums nr. 3.1.2/25 (VSS-402)**3. Anotācijas VI sadaļas “Sabiedrības līdzdalība un komunikācijas aktivitātes” 3. punktā “Sabiedrības līdzdalības rezultāti” minēts, ka “Saņemtie sabiedrības viedokļi tiks izvērtēti un iespēju robežās ņemti vērā.” Tomēr anotācijā netiek aprakstīti sabiedriskās apspriešanas rezultāti. Lūdzam anotācijas VI sadaļas “Sabiedrības līdzdalība un komunikācijas aktivitātes” 3. punktā “Sabiedrības līdzdalības rezultāti” norādīt: * vai sabiedrības pārstāvju priekšlikumi ir ņemti vērā projekta izstrādes procesā;
* pamatot, kuri sabiedrības pārstāvju iebildumi vai priekšlikumi nav tikuši ņemti vērā.
 | Iebildums ņemts vērā, anotācija precizēta. | Skatīt precizēto anotāciju.  |
| 10. | Skat. anotāciju. | **Veselības ministrijas 2019.gada 24.maija atzinums nr. 01-09/2201**1. VM lūdz projektā pārņemt plašāku Eiropas profesionālās kartes (turpmāk – EPK) pieteikuma apstrādes un EPK izsniegšanas regulējumu, ko nosaka Regulas 2015/983[[1]](#footnote-1) 4.pants, bet īpaši – 4.panta f) punkts (*patlaban anotācijā ir atsauce tikai uz 4.panta 1.daļas d) punktu un panta 2.daļu*) un Direktīvas 2005/36/EK[[2]](#footnote-2) 4.d pants, 7.panta 2.daļas e) un f) punkts, kā arī panta 2.a un 4.daļa, minētos nosacījumus iestrādājot projektā un anotācijas I.daļas 2.punkta sadaļā “1) Iespēja iesniegt Eiropas profesionālās kartes pieteikumu” un V.daļas “Tiesību akta projekta atbilstība Latvijas republikas starptautiskajām saistībām” 1.tabulā.Minētā regulējuma plašāka pārņemšana VM ieskatā mazinās kompetento institūciju administratīvo slogu, veicot pretendenta iesniegtās informācijas pārbaudi un vērtēšanu pirms EPK izsniegšanas. Īpaši būtiski tas ir gadījumos, kad pakalpojumu sniedzējs pirmo reizi pārceļas no vienas dalībvalsts uz citu un kompetentajai institūcijai jālemj par kvalifikācijas pārbaudes piemērošanu profesijām, kas skar sabiedrības un individuāla pacienta veselību un drošību. | Iebildums izvērtēts un ņemts vērā. Noteikumu projekts ir papildināts ar 11.punktu, kurā paredzēts veikt grozījumus noteikumu Nr. 419 61.1. apakšpunktā. Attiecībā uz regulas 4.panta trešās daļas tiesību normu pārņemšanu vēršam uzmanību uz šīs izziņas 3.punktā minēto Tieslietu ministrijas atzinuma daļu, kurā skaidroti regulu tiesību normu pārņemšanas principi, kam atbilstoši papildināt noteikumu projekta anotācijas I sadaļa (apakšpunkts: 1) Iespēja iesniegt Eiropas profesionālās kartes pieteikumu un pieteikumā norādītā Eiropas profesionālās kartes saņemšanas mērķa pārbaude.)Visi dokumenti, kas ir jāpievieno Eiropas profesionālās kartes pieteikumam, ir norādīti noteikumu Nr. 419 53.1.2. apakšpunktā.  | Skatīt precizēto anotāciju.  |
| 11.  | Skatīt noteikumu projektu. | **Veselības ministrijas 2019.gada 24.maija atzinums nr. 01-09/2201**2. VM lūdz redakcionāli precizēt projekta 7.punktu (*noteikumu 55.2 punkts*): vārdkopā “par šo noteikumu 55.1 apakšpunktā minēto kompetento iestādi uzskata tās valsts kompetento institūciju” vārdu “valsts” aizstājot ar vārdu “dalībvalsts”.  | Iebildums ņemts vērā, attiecīgais noteikumu projekta punkts precizēts. | Skatīt precizēto noteikumu projektu.  |
| 12.  | Skatīt noteikumu projektu.  | **Veselības ministrijas 2019.gada 24.maija atzinums nr. 01-09/2201**3. VM iebilst pret projekta 8.punkta (*noteikumu 56.3.apakšpunkts*) patlaban piedāvāto redakciju un lūdz apakšpunktu izteikt citā redakcijā vai arī to svītrot. VM ieskatā IMI sistēmas konfigurācijas ierobežojums – t.i., EPK termiņu var pagarināt tikai uz 1,5 gadu, citas (manuālas) ievadīšanas iespējas neparedzot, nesamērīgi palielinās kompetento institūciju administratīvo slogu, uzliekot tām par pienākumu nepārtraukti sekot EPK termiņu un Ārstniecības personu reģistra uzturēšanas[[3]](#footnote-3) termiņu atbilstībai. Īpaši būtiski tas ir gadījumos, kad reģistra termiņš būs īsāks par EPK darbības termiņu, jo saskaņā ar veselības aprūpes jomas regulējumu, neatjaunojot reģistra informāciju, ārstniecības persona zaudē tiesības veikt patstāvīgu ārstniecisko darbību.VM lūdz atrisināt IMI sistēmas konfigurācijas jautājumu, lai kompetentajai institūcijai, izvērtējot pretendenta profesionālās kvalifikācijas atbilstību Latvijas Republikas normatīvajos aktos reglamentētajai profesijai vai specialitātei noteiktajām prasībām un pieņemot lēmumu, būtu tiesības izvēlēties:1. vai nu atteikt/apturēt EPK termiņa pagarināšanu gadījumos, kad reģistra noteikumi vēl ir spēkā (piemēram, vienu vai vairākus mēnešus) līdz pirmstermiņa reģistra informācijas atjaunošanai. Šādu regulējumu neietverot projektā, kompetentajai institūcijai tiek prezumēts pārkāpt Latvijas Republikas normatīvos aktus: EPK termiņu patlaban iespējams pagarināt tikai uz 1,5 gadu, līdz ar ko EPK pagarinājuma laiks minētā piemēra izpratnē ievērojami pārsniegs reģistra uzturēšanas termiņu;
2. vai arī EKP pagarinājuma termiņu ievadīt manuāli saskaņā ar spēkā esošo reģistra uzturēšanas termiņu.
 | Iebildums izvērtēts un tā ievērošanas iespējas analizētas, konsultējoties ar Ekonomikas ministriju (skat. atbildi zemāk). Tika konstatēts, ka Latvijai nav iespējams mainīt IMI sistēmas tehniskos parametrus.Institūcijai, kas izdod Eiropas profesionālo karti, Eiropas profesionālās kartes izdošanas modulis nodrošina iespēju sazināties ar uzņemošās valsts kompetento institūciju un informēt to par termiņu, uz kādu personai ir tiesības veikt profesionālo darbību Latvijā. Latvijā izdoto Eiropas profesionālo karšu skaits ir neliels: kopš 2016.gada ir saņemti un apstrādāti 32 Eiropas profesionālās karšu pieteikumi. Līdz ar to tie var būt tikai atsevišķi izņēmuma gadījumi, kad var iestāties Veselības ministrijas iebildumā minētie apstākļi. Ekonomikas ministrijas - IMI sistēmas nacionālā koordinatora Latvijā - skaidrojums attiecībā uz iespējām mainīt IMI sistēmas tehniskos uzstādījumus Eiropas profesionālās kartes pieteikuma iesniegšanai:

|  |  |  |  |
| --- | --- | --- | --- |
|  | 31.05.2019. |  | 3.3-14/2019/2884 |

*Par IMI sistēmas konfigurācijām**Eiropas Profesionālās kartes pieteikumu modulī*Atbildot uz 2019. gada 29. maija Izglītības un zinātnes ministrijas lūgumu sniegt skaidrojumus par Iekšējā tirgus informācijas sistēmas (turpmāk – IMI) konfigurācijām Eiropas Profesionālās kartes (turpmāk – EPK) pieteikumu modulī, Ekonomikas ministrija, kas ir nacionālais IMI koordinators, informē, ka tam nav tehniskās iespējas veikt izmaiņas moduļu konfigurācijās un mainīt EPK pieprasījumu termiņus.Saskaņā ar 2012. gada 25. oktobra Eiropas Parlamenta un Padomes Regulas (ES) Nr. 1024/2012 *par administratīvo sadarbību, izmantojot Iekšējā tirgus informācijas sistēmu, un ar ko atceļ Komisijas Lēmumu 2008/49/EK (“IMI regula”)* 9. punktu, Komisija nodrošina un pārvalda lietojumprogrammu un informācijas tehnoloģiju infrastruktūru IMI vajadzībām, nodrošina IMI drošību, pārvalda IMIvalstu koordinatoru tīklu un ir iesaistīta IMI lietotāju apmācībā un tehniskās palīdzības sniegšanā. | Skatīt noteikumu projektu.  |

|  |
| --- |
| Inese Stūre |
| (par projektu atbildīgās amatpersonas vārds un uzvārds) |
| Politikas iniciatīvu un attīstības departamenta vecākā eksperte |
| (amats) |
| 67047899 |
| (tālruņa un faksa numurs) |
| Inese.Sture@izm.gov.lv |
| (e-pasta adrese) |

1. KOMISIJAS ĪSTENOŠANAS REGULA (ES) 2015/983 (2015. gada 24. jūnijs) par Eiropas profesionālās kartes izdošanu un brīdināšanas mehānisma piemērošanu saskaņā ar Eiropas Parlamenta un Padomes Direktīvu 2005/36/EK (Dokuments attiecas uz EEZ) [↑](#footnote-ref-1)
2. EIROPAS PARLAMENTA UN PADOMES DIREKTĪVA 2005/36/EK (2005. gada 7. septembris) par profesionālo kvalifikāciju atzīšanu (Teksts attiecas uz EEZ) [↑](#footnote-ref-2)
3. Ārstniecības likums; 26., 28., 29.pants [↑](#footnote-ref-3)